Glavne prednosti sodobnih nizkoenergijskih hiš so hitrost gradnje, ugodna bivalna klima skozi vse leto in znatno nižji stroški ogrevanja v primerjavi s klasično zidano hišo. Pasivna hiša na ključ vas bo sicer stala nekoliko več kot klasična montažna hiša na ključ, vendar je to investicija, ki se vam bo v prihodnosti obrestovala. Pasivno hišo namreč odlikuje visoka energetska učinkovitost, nizka toplotna prehodnost ovoja, enakomerna klima skozi vse leto, nizki stroški in posledično izredna kakovost bivanja.
Skoraj ničenergijska hiša je samo še dodaten korak naprej. Doživite lahko maksimalno ugodje ob resnično minimalni porabi. Kateri energijski razred hiše na ključ boste izbrali vi, je vaša odločitev. Vsekakor pa je priporočljivo, da je vaša hiša čim manj potratna in čim bolj okolju prijazna. Ko se odločate za energijski razred, je vredno razmisliti tudi o pomenu učinkovitosti na vrednost nepremičnin v prihodnosti. Če sklepamo po trenutnem naraščajočem okoljevarstvenem trendu, bi lahko rekli, da bodo okoljske naložbe v prihodnosti zagotovo zelo cenjene.